CELEX: 62010CA0454
Language: mt
Date: 2011-11-17 00:00:00
Title: Kawża C-454/10: Sentenza tal-Qorti tal-Ġustizzja (It-Tieni Awla) tas- 17 ta’ Novembru 2011 (talba għal deċiżjoni preliminari tal-Bundesfinanzhof — Ġermanja) — Oliver Jestel vs Hauptzollamt Aachen ( “Kodiċi Doganali tal-Komunità — It-tieni inċiż tal-Artikolu 202(3) — Ħolqien ta’ dejn doganali wara l-introduzzjoni kontra l-liġi ta’ merkanzija — Kunċett ta’ ‘debitur’ — Parteċipazzjoni fl-introduzzjoni kontra l-liġi — Persuna li aġixxiet bħala intermedjarju fil-konklużjoni ta’ kuntratti ta’ bejgħ li jirrigwardaw il-merkanzija introdotta kontra l-liġi” )

28.1.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 25/18
            
         
      Sentenza tal-Qorti tal-Ġustizzja (It-Tieni Awla) tas-17 ta’ Novembru 2011 (talba għal deċiżjoni preliminari tal-Bundesfinanzhof — Ġermanja) — Oliver Jestel vs Hauptzollamt Aachen
      (Kawża C-454/10) (1)
      
      (Kodiċi Doganali tal-Komunità - It-tieni inċiż tal-Artikolu 202(3) - Ħolqien ta’ dejn doganali wara l-introduzzjoni kontra l-liġi ta’ merkanzija - Kunċett ta’ ‘debitur’ - Parteċipazzjoni fl-introduzzjoni kontra l-liġi - Persuna li aġixxiet bħala intermedjarju fil-konklużjoni ta’ kuntratti ta’ bejgħ li jirrigwardaw il-merkanzija introdotta kontra l-liġi)
      (2012/C 25/29)
      Lingwa tal-kawża: il-Ġermaniż
      
         Qorti tar-rinviju
      
      Bundesfinanzhof
      
         Partijiet fil-kawża prinċipali
      
      
         Rikorrent: Oliver Jestel
      
         Konvenut: Hauptzollamt Aachen
      
         Suġġett
      
      Talba għal deċiżjoni preliminari — Bundesfinanzhof — Interpretazzjoni tat-tieni inċiż tal-Artikolu 202(3) tar-Regolament tal-Kunsill (KEE) Nru 2913/92, tat-12 ta’ Ottubru 1992, li jwaqqaf il-Kodiċi Doganali tal-Komunità (ĠU Edizzjoni Speċjali bil-Malti, Kapitolu 2, Vol. 4, p. 307) — Ħolqien ta’ dejn doganali wara l-introduzzjoni ta’ merkanzija kontra l-liġi fit-territorju doganali tal-Unjoni — Persuna li aġixxiet bħala intermedjarju fil-konklużjoni ta’ kuntratti ta’ bejgħ li jirrigwardaw merkanzija introdotta kontra l-liġi mingħajr ma kkooperat direttament għal din l-introduzzjoni — Kundizzjonijiet li taħthom tali persuna tista’ titqies bħala debitur tad-dejn doganali
      
         Dispożittiv
      
      It-tieni inċiż tal-Artikolu 202(3) tar-Regolament tal-Kunsill (KEE) Nru 2913/92, tat-12 ta’ Ottubru 1992, li jwaqqaf il-Kodiċi Doganali tal-Komunità, għandu jiġi interpretat fis-sens li għandha tiġi kkunsidrata debitriċi tad-dejn doganali kkawżat mill-introduzzjoni ta’ merkanzija kontra l-liġi fit-territorju doganali tal-Unjoni Ewropea l-persuna li, mingħajr ma pprovdiet direttament l-għajnuna tagħha għal din l-introduzzjoni, ipparteċipat fiha bħala intermedjarju għall-konklużjoni tal-kuntratti ta’ bejgħ li jirrigwardaw din il-merkanzija, sakemm din il-persuna kienet taf, jew kellha raġonevolment tkun taf, li din l-introduzzjoni kienet kontra l-liġi, u dan huwa l-kompitu tal-qorti tar-rinviju li tevalwa.
      
         (1)  ĠU C 317, 20.11.2010.